74. dodjela "Oscara"

**74. dodjela nagrade Oscara**, koju je organizirala američka Akademija filmskih umjetnosti i nauka (AMPAS), odala je počast glumcima, tehničkim dostignućima i filmovima za 2001. godinu i održana je 24. marta 2002. u pozorištu *Kodak Theatre* u Hollywoodu, Los Angelesu. Tokom svečanosti, *Akademija filmskih umjetnosti i nauka* uručila je nagrade za 24 kategorije.

Za bosanskohercegovačku kinematografiju ova ceremonija ima historijski značaj, jer je film *Ničija zemlja* režisera Danisa Tanovića bio prvi bosanskohercegovački film koji je osvojio Oscara u kategoriji za najbolji strani film.

Ceremoniju je prenosila američka tv-stanica ABC, u produkciji Laure Ziskin, a Louis J. Horvitz je bio režiser. Glumica Whoopi Goldberg je bila domaćin ceremonije po četvrti put. Prvi put je bila domaćin na 66. ceremoniji održanoj 1994. godine a  posljednji put na 71. ceremoniji održanoj 1999. godine. Tri sedmice ranije, na svečanosti održanoj u hotelu Beverly Wilshire Hotel na Beverly Hillsu, Kalifornija, dodijeljene su nagrade Oskara za tehničko dostignuće koje je predstavila glumica Charlize Theron.

Film Genijalni um osvojio je četiri nagrade, uključujući i one za najbolji film, za najbolju režiju za Rona Howarda. Ostali dobitnici su *Gospodar prstenova: Prstenova družina* također sa četiri nagrade, *Pad crnog jastreba* i *Moulin Rouge* sa po dvije nagrade, * Računovođa*, *Za Ptice*, *Gosford Park*, *Iris*, *Monster Ball*, *Čudovišta iz ormara*, *Ubistvo u nedjelju ujutro*, *Ničija zemlja*, *Pearl Harbor*, *Shrek*,*Thoth*, i *Dan obuke*, sa po jednom nagradom. Uprkos rekordne dužine od četiri sata i 23 minute, televizijski prijenos pratilo je gotovo 42 miliona gledalaca u Sjedinjenim Državama.

## Nagrade 
[thumb|right|150px||[Ron Howard, Najbolji režiser]]
[thumb|150px|[Denzel Washington, Najbolja glavna muška uloga]]
[thumb|right|150px| [Halle Berry, Najbolja glavna ženska uloga]]
[thumb|right|150px||[Jim Broadbent, Najbolji sporedni glumac]]
[thumb|right|150px|[Jennifer Connelly, Najbolja sporedna glumica]]
[thumb|right|150px|[Julian Fellowes, Najbolji originalni scenarij]]
[thumb|right|150px|[Howard Shore, Najbolja originalna muzika]]
[thumb|right|150px|[Catherine Martin, Najbolja scenografija]]

Nominacije za 74. dodjelu Oscara objavljene su 12. februara 2002. godine, u pozorištu Samuel Goldwyn Theater na Beverly Hillsu, Kalifornija. Nominacije su najavili Frank Pierson, predsjednik Akademije, i glumica Marcia Gay Harden. Film *Gospodar prstenova: Prstenova družina* zaradio je najviše nominacija ukupno trinaest. Bio je to sedmi po redu film koji je zaradio toliko nominacija. *Genijalni um* i *Moulin Rouge* zauzeli su drugo mjesto sa po osam nominacija svaki. Zahvaljujući svojoj najnovijoj pobjedi sa filmom *Genijalni um*, DreamWorks je postao drugi filmski studio koji je sarađivao na tri uzastopna pobjednika za najbolji film; studio je ranije sarađivao na filmovima *Američka ljepota* i *Gladijator*. Denzel Washington je bio drugi afroamerički glumac koji je osvojio Oscara za glavnog glumca, nakon Sidneya Poitiera sa filmom iz 1963. *Polje ljiljana*. Halle Berry je postala prva afroamerička glumica koja je osvojila Oscara za najbolju glavnu glumicu.

## Počasne nagrade Akademije 
Dobitnici Počasne nagrade:
*Sidney Poitier
*Robert Redford

Dobitnik nagrade za humanitarni rad:
*Arthur Hiller

## Filmovi s najviše nominacija 
Sljedećih 17 filmova imali su najviše nominacija:

## Filmovi s najviše nagrada 
## Uručioci nagrada i izvođači 
Sljedeći pojedinci bili su odabrani da uruče nagrade:

## Sjećanje na preminule filmske djelatnike 
Kevin Spacey je predstavio ovaj segment u znak sjećanja na sljedeće preminule filmske djelatnike:

*Jack Lemmon
*Nigel Hawthorne
*Beatrice Straight
*Eileen Heckart
*Jason Miller
*Ann Sothern
*Harold Russell
*Kim Stanley
*Michael Ritchie
*Ted Demme
*Budd Boetticher
*Hiroshi Teshigahara
*Herbert Ross

*Julia Phillips
*Jay Livingston
*William Hanna
*Chuck Jones
*Samuel Z. Arkoff
*Danilo Donati
*Sacha Vierny
*John A. Alonzo
*Carroll O'Connor
*Aaliyah
*George Harrison
*Anthony Quinn

Prije nego što se prikazao segment *In Memoriam*, Spacey je zatražio minutu šutnje za sve žrtve terorističkog napada 11. septembra.

## Reference 
## Vanjski linkovi 
* Službena stranica nagrada Akademije
* Službena stranica AMPAS-a
* 74. dodjela Oscara na imdb.com

Kategorija:2002. u Sjedinjenim Američkim Državama
Kategorija:Ceremonije dodjele Oscara
Kategorija:Filmske nagrade u 2001.